《题张氏忠睦堂》
明代·孟洋

曾说门墙废蓼莪，且看帷幄富干戈。朔方孝友今张仲，南国勋名汉伏波。

绿野堂开春纵酒，紫荆花发夜闻歌。不知近日谈经处，更有何人问字过。

作者简介：（1483—1534）明汝宁府信阳人，字望之，一字有涯。弘治十八年进士。授行人，进御史，以论张璁、桂萼事谪桂林教授。后官至大理寺卿。有《孟有涯集》。